stanford-oval/wikipedia huggingface dataset:
שלומי שבת
קריירה מוזיקלית > העשור השני של המאה ה-21

ביוני 2010 יצא אלבומו ה-12 של שבת, "שתדעי". באלבום נכלל הלהיט "שתדעי" (מילים: עינת הולנדר, לחן: רביב בן-מנחם), שהיה לשיר המושמע ביותר ברדיו בשנת 2010 לפי נתוני אקו"ם. כמו כן הצליחו מהאלבום הסינגלים "לומר לך ש..", "מה ששלי שלך" ו"ואני שר". בתוך חודש הגיע האלבום למעמד אלבום זהב, על מכירות של למעלה מ-30,000 עותקים. בהמשך זכה האלבום למעמד פלטינה על מכירות של למעלה מ-40,000 עותקים. בקיץ אותה שנה, כחלק מהמאבק לשחרור החייל השבוי גלעד שליט הלחין (בשיתוף עם צביקה פיק) וביצע את השיר "בוא הביתה, בוא גלעד".
ביוני 2011 הוציא את הסינגל "את בנשמה" מאלבומו ה-13 במספר. בראיון לנדב בורנשטיין סיפר על תהליך ארוך של חזרה בתשובה והתקרבות לדת, שהשפיע על הטקסטים והלחנים של האלבום.
ב-15 באוגוסט 2011 שודר סרט דוקומנטרי של שבת שנקרא "שלומי שבת מודה אני", העוסק בתופעה של חזרה בתשובה בקרב מוזיקאים, ובו משתתפים דוד דאור, קובי אפללו, דין דין אביב, אייל גולן, קרן פלס, אודי דוידי ועוד.
בשנים 2012–2019 משתתף שבת בתוכנית The Voice ישראל בתור מנטור, כאשר בעונה החמישית של התוכנית, הוא משמש כמנטור בשיתוף עם יובל דיין.
ב-19 בפברואר 2012 הוציא לאור שבת אלבום כפול בשם "אחד לנשמה / אחד למסיבה". האלבום הורכב מתקליטור אחד של שירים שקטים ותקליטור שני של שירים קצביים. מבין השירים הקצביים התפרסמו השירים "את בנשמה" ו"גשם אהבה", ומבין השירים השקטים התפרסמו "מתאהב בך" ו"יש לך". השיר "יש לך" זכה בתואר "שיר השנה" במצעד הפזמונים העברי השנתי של גלגלצ לשנת תשע"ב. באותה השנה כתב עם הבת שלו, מנור שבת, את סינגל הבכורה שלה, "כשאתה".
בשנת 2013 השתתף בפעם החמישית בפסטיגל בתור זמר-אורח, וכן שודר בערוץ הילדים ספיישל משיריו בהשתתפות כוכבי הפסטיגל ומנחי ערוץ הילדים.
באותה השנה זכה ב"טקס נבחרי הילדים" בתור זמר השנה.
בשנת 2015 הוא הוציא את אלבומו ה-12, "הלב". השיר "רפסודה" מתוך האלבום הגיע למקום הרביעי במצעד השבועי של מדיה פורסט. ב-2 בפברואר הוציא את הסינגל "אין לי שקט" שהגיע למקום החמישי במצעד השבועי של מדיה פורסט.
באוגוסט 2019 יצא חידוש של שבת לשירו של יגאל בשן "איתך" כשיר ראשון מאלבום מחווה לזמר המנוח.
קריירה מוזיקלית > העשור השלישי של המאה ה-21

במרץ 2020, הוציא שלומי יחד עם הזמר אליעד את "מורידים את הירח", סינגל ראשון מתוך האלבום "חברים 3".
בספטמבר 2020 פרסם את הסינגל "מה אתה עובר" יחד עם עדן אלנה, כחלק מאלבום שיתופי הפעולה "חברים 3", שמטרתו הייתה להעלות את נושא אברה מנגיסטו שנפל בשבי חמאס ונמצא שם 6 שנים. את השיר כתב והלחין שלומי יחד עם אבי אוחיון. באותו החודש, פורסמה גרסת כיסוי של שבת לשיר "אני ואתה" של אריק איינשטיין, אותה ביצע לצד אמני ארומה מיוזיק עידן עמדי, יובל דיין, לירן דנינו, גיא ויהל, עדן אלנה, ספיר סבן ואודיה אזולאי.
באוקטובר של אותה השנה שבת נדבק במגפת הקורונה וכמעט שנפטר כתוצאה מכך, אך התאושש והחלים. במהלך אשפוזו יצא השיר "בוא הביתה", ששבת שר יחד עם אחותו לאה שבת וילדיו מנור ואביהו שבת. השיר הפך מזוהה עם סיפור מחלתו והחלמתו של הזמר והביא להפיכתו ללהיט שהביא אותו גם למקום הראשון במצעד השבועי של מדיה פורסט.
במרץ 2021 הוציא ביצוע לשיר הושיעה את עמך במסגרת פרויקט צמאה.
בשנת 2021 נבחר להדליק משואה בטקס הדלקת המשואות בהר הרצל.
ב-18 בינואר 2022 הוציא את הסינגל "היין שנשאר" יחד עם איתי לוי. ב-24 ביולי הוציא את הסינגל "כמה את יפה לי היום". ב-18 בספטמבר הוציא את הסינגל "שיר הרפואה" יחד עם שוקי סלומון. ב-4 בדצמבר הוציא את הסינגל "רגעים". הסינגל הגיע למקום ה-12 במצעד השבועי של מדיה פורסט.
ב-12 בינואר 2023 הוציא את הסינגל "קרובים" יחד עם משה פרץ. ב-30 באוגוסט הוציא את הסינגלים "חלום ישן" ו"כמו הרוחות".
ב-2023 שיחק לראשונה בסדרת הטלוויזיה "משמר הגבול" בה הוא מגלם את שלומי ברכה, אביו של גיבור הסדרה אבי ברכה.
ב-10 במרץ 2024 הוציא את הסינגל "מכתב מיוסי" שמבוסס על משפטים שכתב רס"ם במיל' יוסי הרשקוביץ שנפל ב-10 בנובמבר 2023 ברצועת עזה במהלך מלחמת חרבות ברזל. את השיר כתבו אמיר אטיאס, טל שגב ועוזי ג'ורג' כשהלחן מבוסס על הקלטה של הרשקוביץ באייפון. שבת השלים את הלחן עם אטיאס ושגב.
ב-16 במרץ 2024 השתתף שבת באלבום EP של יעקב שוואקי בשם "גוף ונשמה" בשיר "הנר דולק". ב-18 בפברואר 2025 הוציא את "שימי ראש עליי", שזכה לחיבוק חם מהקהל והמבקרים והגיע למקום ה-3 במצעד מדיה פורסט.
ספרו

באוגוסט 2024, הוציא לאור אוטוביוגרפיה בשם "אני אמות על הבמה", שכתב עם הסופר יניב מגל.
חיים אישיים

שבת מתגורר בהרצליה. היה נשוי לחני, ממנה התגרש ב-1989. לזוג נולדו שני ילדים, הזמרים מנור שבת ואביהו שבת.
דיסקוגרפיה

"מן החושך חזרתי" (1986)
"בגלל הרוח" (1989)
"אל תלכי רחוק מדי" (1991)
"שעה אחת ביחד" (1993)
"שלומי שבת" (1998)
"חברים" (2001)
"זמן אהבה" (2003)
"חברים 2" (2006) מסיבה
"אני שר אלייך" (2008)
"שתדעי" (2010)
"אחד לנשמה/ אחד למסיבה" (2012)
"הלב" (2015)
"יבוא הסוף הטוב" (2020)
דיסקוגרפיה > אוספים

"להיטי זהב" (2001)
"האוסף" (2007)
"המובחרים" (2009)
"האוסף המשולש" (2016)
דיסקוגרפיה > הופעות

"שלומי שבת וחברים - בקיסריה" (2004)
"ההופעה בקיסריה" (2005)
"שלומי שבת ופבלו רוזנברג - המופע המשותף בקיסריה" (2007)
"שלומי שבת - ההופעה" (2009)
"אחד לנשמה, אחד למסיבה" (2012)
"יחד על הבמה" (עם יהודה פוליקר) בקיסריה (2015)
הערות שוליים

↑  שירי לב-ארי, קשה, אז שרים, באתר הארץ, 12 באפריל 2002
↑  שלומי מינץ, הארומה של שלומי שבת, באתר הארץ, 27 ביולי 2008
↑  המצעד השבועי של מדיה פורסט, באתר מדיה פורסט, ‏28 בדצמבר 2014 – 3 בינואר 2015
↑  המצעד השבועי של מדיה פורסט, באתר מדיה פורסט, ‏8–14 בפברואר 2015
↑  מעריב אונליין, ‏לאחר שהחלים מקורונה: שלומי שבת ישיא משואה בערב יום העצמאות, באתר מעריב אונליין, 25 במרץ 2021
↑  המצעד השבועי של מדיה פורסט, באתר מדיה פורסט, ‏1-7 בינואר 2023
↑  בר חיים, שלומי שבת חוגג את יום הולדתו וזה מה שבחר לעשות: "חלום ישן", באתר עכשיו 14, י"ג אלול ה'תשפ"ג
↑  דורית אסרף מזרחי, "מכתב מיוסי": שלומי שבת בשיר לזכר המנהל הנערץ שנפל בעזה, באתר כאן – תאגיד השידור הישראלי, 10 במרץ 2024
↑  "שימי ראש עליי": שלומי שבת בשיר חדש ושיתוף פעולה מפתיע, באתר סרוגים (בעברית)
↑  איציק ברנדווין, שלומי שבת בסינגל מרגש: "שימי ראש עליי" – בלדה של תקווה ונחמה, באתר ערוץ 7, ‏19-02-2025
↑  שלומי שבת שימי ראש עליי, באתר yosmusic.com, ‏2025-02-21
↑  רז סמולסקי, ‏למכירה: האחוזה של שלומי שבת, באתר ‏מאקו‏, 23 במאי 2016
| 0 | 1 | 2 |
| --- | --- | --- |
| הקודם: 2011–2012: משה פרץ | פרס נבחרי הילדים לזמר השנה   2013–2014: שלומי שבת  | הבא: 2015: נדב גדג' |
| --- | --- |
בקרת זהויות :  NLI: 987007303677105171  ISNI: 0000 0000 6936 5535  LCCN: no2005048075  MusicBrainz: 033255b5-77da-4560-93ae-49a55cea2f41  SNAC: w6qs29kc  VIAF: 97431094   WorldCat (עם VIAF): 97431094 
שלומי שבת בהופעה, 2018
אהבה חדשה (תוכנית טלוויזיה)

| --- | --- |

סמליל התוכנית החל מהעונה השלישית
 סוגה:  תוכנית מציאות
 בימוי:  זאביק גורודוצקי (עונה 1) איתי מנשהפור (עונות 2–3) הדר תורג'מן (עונה 4–)
 מנחים:  לירון ויצמן (עונה 1) מאיה ורטהיימר (עונה 2–)
 ארץ מקור:  ישראל ישראל
 שפות:  עברית
 מספר עונות:  4
 מספר פרקים:  51 (נכון לעונה השלישית)
 הפקה
 מפיק:  גרגורי בקרמן אורלי ארבל (עונה 1) עדי פיינרו (עונה 2–3)
 חברת הפקה:  אבוט המאירי תקשורת
 עורכים:  זאביק גורודוצקי הדר תורג'מן (עונה 4–)
 בעלי תפקידים נוספים:  ליהוק: מושיק ישראל (עונה 1) אמירה בוזגלו (עונה 2–3) ארבל צירלין (עונה 4–)
 מוזיקה:  אורי טולדנו
 אורך פרק:  75 דקות
 שידור
 רשת שידור:  רשת 13
 פורמט (תמונה):  16:9, HDTV
 תקופת שידור מקורית:  8 באוקטובר 2020 – הווה
 קישורים חיצוניים
 האתר הרשמי
 דף התוכנית ב-IMDb
אהבה חדשה היא תוכנית מציאות ישראלית העוסקת בהיכרויות ומציאת זוגיות. את העונה הראשונה הנחתה לירון ויצמן, והחל מהעונה השנייה מאיה ורטהיימר מנחה את התוכנית. התוכנית משודרת החל מ-8 באוקטובר 2020 ברשת 13.
בפברואר 2024, עלו שתי העונות הראשונות של התוכנית בנטפליקס ישראל.
פורמט

בתוכנית משתתפות ארבע רווקות, שכל אחת מהן עברה לדירה במתחם מגורים ברחוב נחלת בנימין בתל אביב. כל אחת תפגוש גבר שהותאם לה מראש ושיעבור לגור איתה במתחם במשך שלושה ימים. במהלך שלושת הימים שיבלו יחד, יעברו בני הזוג פעילויות שנבנו במיוחד כדי ליצור היכרות, פתיחות, אינטימיות ואמון. בתום שלושת הימים יהיה על כל רווקה להחליט: האם היא ממשיכה עם בן זוגה לשלושה ימים נוספים, או שהם נפרדים והיא בוחרת גבר חדש לשלושת הימים הבאים.
עונה ראשונה (2020) > על העונה

העונה צולמה מדצמבר 2019 עד פברואר 2020.
העונה שודרה החל מ-8 באוקטובר עד 25 בנובמבר 2020 וכללה 12 פרקים. את העונה הראשונה הנחתה לירון ויצמן בליווי המומחים דור הררי, חמוטל לוי לשם וד"ר לירז מרגלית.
עונה ראשונה (2020) > משתתפי העונה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  נועה יונני – בת 30 מגבעתיים מושיקו רוזנברג – בן 30 מתל אביב  אורן בן שמעון – בן 34 מרמת גן  עומר מועלם – בן 32 מתל אביב    רוני נדלר – בת 29 מגבעתיים אורי ארד – בן 29 מאשקלון  וובה כספי – בן 31 מראשון לציון  ערן אמרג'י – בן 38 מגבעתיים |  נעה כסיף – בת 33 מתל אביב שוקי מאיר – בן 36 מירושלים  אביחי כספי – בן 33 מפתח תקווה  שחר סמואל – בן 36 מהרצליה    רונה נאמן – בת 31 מתל אביב דן שטראוס – בן 30 מגבעת אבני  ליאור אפוד – בן 39 מתל אביב  יותם ברנר – בן 29 מתל אביב |  |  |  |  |  |  |
| שם המשתתפת | ימים> ימים 3-1 | ימים> ימים 6-4 | ימים> ימים 9-7 | ימים> ימים 12-10 | ימים> ימים 15-13 | ימים> יום ההחלטה | סטטוס זוגיות |
| --- | --- | --- | --- | --- | --- | --- | --- |

| נועה | מושיקו | אורן | אורן | עומר | עומר | נשארו | נפרדו |
| נעה | שוקי | אביחי | אביחי | שחר | פרשה | פרשה | – |
| רוני | אורי | וובה | ערן | ערן | ערן | נשארו | נפרדו |
| רונה | דן | ליאור | יותם | יותם | יותם | נשארו | נפרדו |
עונה ראשונה (2020) > התרחשויות בולטות

ביום ה-6, רונה הציעה לליאור להישאר 3 ימים נוספים אך הוא סירב.
התנהגותו של אורן במהלך התוכנית כלפי נועה יונני בתוכנית, ובפרט הערתו לנעה כסיף על יחסיה עם גברים, עוררה סערה ברשתות חברתיות.
לפי בקשתה של נעה, אביחי עזב את המתחם ביום ה-8.
ביום ה-9, נעה החליטה לפרוש מהתוכנית.
ביום ה-12, נעה הציעה לשחר להישאר 3 ימים נוספים אך הוא סירב.
עונה ראשונה (2020) > פרקים ומדרוג

| ימים | פרק | פרק | תאריך שידור מקוריישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1-3 | 1 | 4 רווקות יוצאות למסע בעקבות האהבה | 8 באוקטובר 2020 | 13.6% | 363,000 |  |
| 1-3 | 2 | ההחלטה הראשונה | 15 באוקטובר 2020 | 10.6% | 305,000 |  |
| 4-6 | 3 | האקשן האמיתי מתחיל! | 20 באוקטובר 2020 | 11.6% | 282,000 |  |
| 4-6 | 4 | מי השניים שיישארו ומי ילך הביתה? | 22 באוקטובר 2020 | 11.1% | 284,000 |  |
| 7-9 | 5 | פרק שעורר סערה | 27 באוקטובר 2020 | 13.3% | 347,000 |  |
| 7-9 | 6 | ההחלטה של נועה | 29 באוקטובר 2020 | 13.1% | 328,000 |  |
| 10-12 | 7 | מה ריסק את רוני? | 3 בנובמבר 2020 | 10.7% | 275,000 |  |
| 10-12 | 8 | למה יותם החליט לעזוב? | 5 בנובמבר 2020 | 11% | 283,000 |  |
| 13-15 | 9 | האם נעה עוזבת? | 10 בנובמבר 2020 | 14.2% | 361,000 |  |
| 13-15 | 10 | שבוע ההחלטה! | 12 בנובמבר 2020 | 11.2% | 296,000 |  |
| יום ההחלטה | 11 | יום ההחלטה | 19 בנובמבר 2020 | 11.1% | 281,000 |  |
| אחרי התוכנית | 12 | סוף לשמועות | 25 בנובמבר 2020 | 10.5% | 292,000 |  |
| ממוצע עונתי | ממוצע עונתי | ממוצע עונתי | ממוצע עונתי | 11.8% | 304,000 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
עונה שנייה (2022) > על העונה

בנובמבר 2020 החלה ההרשמה לעונה השנייה של התוכנית.
העונה צולמה בינואר 2021 במשך 21 ימים.
העונה שודרה החל מ-3 באפריל עד 13 ביוני 2022 וכללה 19 פרקים. את העונה הנחתה מאיה ורטהיימר לאחר עזיבתה של לירון ויצמן, בליווי המומחים דור הררי, ד"ר לירז מרגלית ומורן בכר רווה.
עונה שנייה (2022) > משתתפי העונה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  אל אדידה – בת 34 מתל אביב אמיר כנר – בן 33 מתל אביב  אור כוכבי – בן 32 מנטעים  אביעד מזור – בן 38 מתל אביב  מתן הלוי – בן 32 מגבעתיים  דור יהודה - בן 29 מהרצליה |  דנה בן ארי – בת 29 ממיאמי עידן מסורי – בן 32 מרמת גן  דור חדד – בן 31 מנס ציונה  תומר לוינסקי – בן 32 מנשר |  מריאנה דייץ – בת 32 מבאר שבע רזי בן – בן 35 מתל אביב  סרגיי סבטינצקי – בן 31 מגבעתיים |  שני גולן – בת 35 מתל אביב מיכאל נמירובסקי – בן 32 מתל אביב  נדב פסדני – בן 34 מרמת גן  דויד פורטל – בן 38 מאופקים |  |  |  |  |
| שם המשתתפת | ימים> ימים 3-1 | ימים> ימים 6-4 | ימים> ימים 9-7 | ימים> ימים 12-10 | ימים> ימים 15-13 | ימים> יום ההחלטה | סטטוס זוגיות |
| --- | --- | --- | --- | --- | --- | --- | --- |

| אל | אמיר | אור | אביעד | מתן | דור | נפרדו | – |
| דנה | עידן | עידן | דור | דור | תומר | נפרדו | – |
| מריאנה | רזי | סרגיי | סרגיי | סרגיי | סרגיי | נשארו | נפרדו |
| שני | מיכאל | מיכאל | מיכאל | נדב | דויד | נשארו | נפרדו |
↑  לפי בקשתה של אל, אביעד עזב את התוכנית ביום ה-8.
↑  מתן בחר לעזוב את התוכנית ביום ה-12.
↑  לפי בקשתה של דנה, עידן עזב את התוכנית ביום ה-5.
↑  דור בחר לעזוב את התוכנית ביום ה-12.
↑  שני הציעה למיכאל להישאר עוד 3 ימים, אך הוא סירב.
עונה שנייה (2022) > פרקים ומדרוג

| ימים | פרק | פרק | תאריך שידור מקוריישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1-3 | 1 | מוכנים להתאהב? | 3 באפריל 2022 | 12.8% | 331,000 |  |
| 1-3 | 2 | הבוקר הראשון יחד | 5 באפריל 2022 | 9.9% | 242,000 |  |
| 1-3 | 3 | יום ההחלטות הראשון | 10 באפריל 2022 | 10.9% | 265,000 |  |
| 4-6 | 4 | השערורייה של העונה | 17 באפריל 2022 | 10.1% | 287,000 |  |
| 4-6 | 5 | הפיצוץ הגדול של דנה ועידן | 20 באפריל 2022 | 8.9% | 221,000 |  |
| 4-6 | 6 | הדילמה של שני | 24 באפריל 2022 | 11.6% | 280,000 |  |
| 7-9 | 7 | הנסיך של דנה והגבר שהדהים את אל | 28 באפריל 2022 | 9.7% | 235,000 |  |
| 7-9 | 8 | הגבר שנזרק בהפתעה | 1 במאי 2022 | 11.1% | 275,000 |  |
| 7-9 | 9 | הפרידה שתשאיר אתכם בהלם | 8 במאי 2022 | 10.9% | 258,000 |  |
| 10-12 | 10 | ההתרסקות של שני | 11 במאי 2022 | 9.6% | 271,000 |  |
| 10-12 | 11 | הסיוט של אל | 15 במאי 2022 | 9.7% | 238,000 |  |
| 10-12 | 12 | פרק החלטה כואב | 18 במאי 2022 | 10% | 274,000 |  |
| 13-15 | 13 | דרמה בבחירה האחרונה | 22 במאי 2022 | 10.9% | 262,000 |  |
| 13-15 | 14 | היום האחרון לפני ההחלטה הגורלית | 26 במאי 2022 | 9% | 227,000 |  |
| 13-15 | 15 | כשדור ניסה לנשק את אל | 29 במאי 2022 | 10.8% | 278,000 |  |
| יום ההחלטה | 16 | טקס ההחלטה האחרונה | 30 במאי 2022 | 9.4% | 226,000 |  |
| מבחן המציאות | 17 | מבחן המציאות מתחיל | 5 ביוני 2022 | 8.2% | 240,000 |  |
| מבחן המציאות | 18 | מה קרה בחיים האמיתיים? | 6 ביוני 2022 | 10.2% | 273,000 |  |
| אחרי התוכנית | 19 | האיחוד שהפך למלחמה | 13 ביוני 2022 | 11.3% | 266,000 |  |
| ממוצע עונתי | ממוצע עונתי | ממוצע עונתי | ממוצע עונתי | 10.2% | 260,473 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
עונה שלישית (2023) > על העונה

במאי 2022 נפתחה ההרשמה לעונה השלישית של התוכנית.
העונה שודרה החל מ-14 במרץ עד 20 במאי 2023 וכללה 20 פרקים. את העונה הנחתה מאיה ורטהיימר, בליווי המומחים ד"ר רן פלד וד"ר סנדרין ברנר דז'יאן.
עונה שלישית (2023) > משתתפי העונה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  דניאל לוי – בת 29 מרמת גן מולי סגל – בן 33 מתל אביב  שאולי בלו – בן 34 מרעננה  רן אברהם – בן 32 מתל אביב  עוז גואטה – בן 34 מתל אביב |  יובל מאור – בת 29 מתל אביב מאיר הכהן – בן 37 מתל אביב  ניר אליאור – בן 32 מתל אביב  תומר לוי – בן 36 משדי חמד  מרום סיני – בן 31 מתל אביב |   נויה אריאלי – בת 27 מתל אביב דור טאוב – בן 30 מתל אביב  דור לוי – בן 28 מבתומי  משה שמש – בן 27 מבאר שבע |  רועי אסף – בן 34 מתל אביב לי-ים בן עמי – בת 26 מתל אביב    דור טאוב – בן 30 מתל אביב שקד חדד – בת 25 מתל אביב  כריסטינה שרי סים – בת 26 מראשון לציון |  |  |  |  |
| שם המשתתף/ת | ימים> ימים 3-1 | ימים> ימים 6-4 | ימים> ימים 9-7 | ימים> ימים 12-10 | ימים> ימים 15-13 | ימים> ימים 15-13 | ימים> יום ההחלטה | סטטוס זוגיות |
| --- | --- | --- | --- | --- | --- | --- | --- | --- |

| דניאל | מולי | מולי | שאולי | רן | עוז | עוז | נפרדו | – |
| יובל | מאיר | ניר | ניר | ניר | תומר | מרום | נשארו | נפרדו |
| נויה | דור ט. | דור ט. | דור ל. | משה | משה | דור.ט | נשארו | נשואים |
| דור ט. | טרם הצטרף | טרם הצטרף | שקד | שקד | כריסטינה | נויה | נשארו | נשואים |
| רועי | לי-ים | לי-ים | פרש | פרש | פרש | פרש | פרש | – |
עונה שלישית (2023) > התרחשויות בולטות

בפעם הראשונה בתוכנית, גבר השתתף בעונה כמשתתף קבוע.
לפי בקשתה של נויה, דור טאוב עזב את המתחם ביום ה-5.
לאחר 6 ימים ביחד, לי-ים החליטה לעזוב את המתחם ולא להמשיך 3 ימים נוספים עם רועי. בעקבות זאת, רועי החליט לפרוש מהתוכנית מכיוון שהרגיש שאינו מסוגל להמשיך לקשר נוסף.
לאחר שרועי החליט לפרוש, דור טאוב, ממנו נויה נפרדה יומיים לפני, תפס את מקומו כמשתתף קבוע בעונה.
לפי בקשתה של דניאל, שאולי עזב את המתחם ביום ה-9.
לפי בקשתה של יובל, תומר עזב את המתחם ביום ה-14. לאחר הפרידה, יובל הייתה צריכה לבחור גבר אחר שיבלה איתה את ימים 14-15 ושביום ההחלטה תחליט אם להמשיך איתו או לא.
ביום ה-14 נפרד דור מכריסטינה בגלל חוסר פניות רגשית כלפיה בשל רגשותיו אל נויה. דור רצה לפרוש מהתוכנית בתחילת היום ה-15, אך נויה התוודתה בפניו על רגשותיה כלפיו והחליטה להיפרד ממשה. הם בחרו להפוך זוג במהלך הצילומים במתחם ויצאו ביחד לחופשה.
לאחר סיום העונה, נויה ודור נשארו בזוגיות ובהמשך גם התארסו.
עונה שלישית (2023) > פרקים ומדרוג

| ימים | פרק | פרק | תאריך שידור מקוריישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1–3 | 1 | מוכנים להתאהב? | 14 במרץ 2023 | 10.6% | 316,000 |  |
| 1–3 | 2 | הגבר הראשון מגיע למתחם | 16 במרץ 2023 | 6.1% | 156,000 |  |
| 1–3 | 3 | ההחלטה הראשונה של העונה | 21 במרץ 2023 | 8.4% | 244,000 |  |
| 4–6 | 4 | יובל מתאהבת ממבט ראשון | 23 במרץ 2023 | 5.6% | 157,000 |  |
| 4–6 | 5 | האירוע שפירק זוג | 2 באפריל 2023 | 6.3% | 179,000 |  |
| 4–6 | 6 | פרק החלטה ועזיבה דרמטית | 8 באפריל 2023 | 7.2% | 165,000 |  |
| 7–9 | 7 | ההפתעה של העונה | 9 באפריל 2023 | 7.1% | 172,000 |  |
| 7–9 | 8 | הטוויסט שיצא משליטה | 15 באפריל 2023 | 8.7% | 242,000 |  |
| 7–9 | 9 | המשבר של דניאל | 16 באפריל 2023 | 7.7% | 192,000 |  |
| 7–9 | 10 | הצרות של דור | 19 באפריל 2023 | 8.4% | 214,000 |  |
| 10–12 | 11 | המשבר של יובל וניר | 22 באפריל 2023 | 8.2% | 212,000 |  |
| 10–12 | 12 | איפה הלב של דור? | 23 באפריל 2023 | 8.4% | 209,000 |  |
| 10–12 | 13 | פרק החלטה מלא טוויסטים | 29 באפריל 2023 | 9.4% | 264,000 |  |
| 13–15 | 14 | דייט שהשתיקה יפה לו | 30 באפריל 2023 | 8.6% | 244,000 |  |
| 13–15 | 15 | הווידוי של דור | 3 במאי 2023 | 7.7% | 190,000 |  |
| 13–15 | 16 | הפתעה העונה | 6 במאי 2023 | 8.7% | 221,000 |  |
| 13–15 | 17 | נויה ודור סוף סוף ביחד? | 7 במאי 2023 | 7.9% | 178,000 |  |
| יום ההחלטה | 18 | אירוע ההחלטה האחרונה | 14 במאי 2023 | 7.6% | 183,000 |  |
| אחרי התוכנית | 19 | פרק האיחוד שהתפוצץ | 17 במאי 2023 | 8.2% | 212,000 |  |
| הטיסה | 20 | נויה ודור חוגגים בחו"ל | 20 במאי 2023 | 5.4% | 125,000 |  |
| ממוצע עונתי | ממוצע עונתי | ממוצע עונתי | ממוצע עונתי | 7.8% | 203,000 |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
עונה רביעית (2025) > על העונה

בנובמבר 2023 נפתחה ההרשמה לעונה הרביעית של התוכנית.
בפברואר 2024 החלו הצילומים לתוכנית ובנוסף פורסם שאחד ממשתתפי העונה הרביעית יהיה תום חיימוב, שהשתתף בעברו בעונה ה-11 של "האח הגדול".
העונה משודרת החל מ-20 בינואר 2025. את העונה מנחה מאיה ורטהיימר, בליווי המומחים דור הררי וד"ר סנדרין ברנר דז'יאן.
עונה רביעית (2025) > משתתפי העונה

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  ליר עוז – בת 24 מרמת גן פרי סבג – בן 30 משובה  אביב גילאי – בן 30 מתל אביב  מתן לוי – בן 26 מטללים  יובל כץ – בן 32 מהוד השרון |   מאי זוברמן – בת 24 מכפר יונה בן שלם – בן 31 מכפר סבא  אליאל אדרי - בן 28 מלוד |   ניצן גריב – בת 27 מתל אביב רפאל ריס – בן 30 מתל אביב  ירדן ברקוביץ' – בן 28 מהוד השרון  שי שיטרית - בן 29 מבית שאן  שחר מנע – בן 28 מתל אביב |  תום חיימוב – בן 36 מתל אביב שחר צ'רנס – בת 26 מתל אביב |  רן מזרחי - בן 28 מתל אביב טל לינקר - בת 25 מחולון  טלאור סוויסה – בת 27 מקריית אתא  פז הלר – בת 28 מתל אביב |  |  |  |
| שם המשתתף/ת | ימים> ימים 1-3 | ימים> ימים 4-6 | ימים> ימים 7-9 | ימים> ימים 10-12 | ימים> ימים 20-13 | ימים> ימים 20-13 | ימים> יום ההחלטה | סטטוס זוגיות |
| --- | --- | --- | --- | --- | --- | --- | --- | --- |

| ליר | פרי | אביב | מתן | מתן | יובל | יובל |  |  |
| מאי | בן | בן | בן | אליאל | אליאל | אליאל |  |  |
| ניצן | רפאל | ירדן | ירדן | שי | שחר | שחר |  |  |
| תום | שחר | שחר | שחר | פרש | פרש | פרש | פרש | ביחד |
| רן | טרם הצטרף | טרם הצטרף | טרם הצטרף | טל | טלאור | פז |  |  |
↑  תום ושחר פרשו יחדיו על מנת להמשיך את הזוגיות מחוץ לתוכנית
↑  רן וטל המשיכו בהחלטה לאחר 3 ימים. יום לאחר ההחלטה, ביום ה-13, השניים החליטו לסיים את הקשר.
עונה רביעית (2025) > התרחשויות בולטות

ביום ה-7 נכנסו מספר נשים למתחם התוכנית בדרישה לפגוש את בן. אותן נשים טענו שהן חברות של אישה שיצאה עם בן בסוף השבוע לפני התוכנית ולאחר מכן הוא נעלם כאשר החלה התוכנית. בעקבות התקרית החליטו מאי ובן להיפרד ביום ה-8.
ביום ה-10, תום ושחר החליטו יחד עם הפקת התוכנית לעזוב את מתחם הדירות של התוכנית על מנת לבחון את הזוגיות שלהם בחיים האמיתיים.
עונה רביעית (2025) > פרקים ומדרוג

| ימים | פרק | פרק | תאריך שידור מקוריישראל | נתוני צפייה> אחוזי צפייה | נתוני צפייה> מספר צופים | מקור |
| --- | --- | --- | --- | --- | --- | --- |
| 1-3 | 1 | פרק הבכורה | 20 בינואר 2025 | 8.4% | 178,000 |  |
| 1-3 | 2 | הסוד של תום | 28 בינואר 2025 | 7.3% | 197,000 |  |
| 1-3 | 3 | פרק החלטה | 29 בינואר 2025 | 6.3% | 133,000 |  |
| 4-6 | 4 | פדיחה בדייט הראשון | 3 בפברואר 2025 | 7.6% | 166,000 |  |
| 4-6 | 5 | המשאלה של מאי | 5 בפברואר 2025 | 7.5% | 189,000 |  |
| 4-6 | 6 | פרק החלטה | 8 בפברואר 2025 | 6.9% | 172,000 |  |
| 7-9 | 7 | תום מתהפך על שחר | 10 בפברואר 2025 | 8.5% | 186,000 |  |
| 7-9 | 8 | אהבה ישנה פורצת למתחם | 12 בפברואר 2025 | 8.5% | 204,000 |  |
| 7-9 | 9 | הסוף של מאי ובן? | 15 בפברואר 2025 | 7.1% | 182,000 |  |
| 7-9 | 10 | פרק החלטה! | 17 בפברואר 2025 | 7.4% | 164,000 |  |
| 10-12 | 11 | תום ושחר עוזבים את המתחם | 19 בפברואר 2025 | 7.3% | 165,000 |  |
| 10-12 | 12 | הגברים החדשים של מאי וניצן | 22 בפברואר 2025 | 7.7% | 179,000 |  |
| 10-12 | 13 | הדייט הקטסטרופלי | 24 בפברואר 2025 | 8.5% | 195,000 |  |
| 10-12 | 14 | פרק החלטה | 1 במרץ 2025 | 7.2% | 175,000 |  |
| 13-16 | 15 | שיחת בנות לילית | 3 במרץ 2025 | 7.8% | 184,000 |  |
| 13-16 | 16 | מה מפריע לליר? | 5 במרץ 2025 | 7.2% | 169,000 |  |
| 13-16 | 17 | המהפך של יובל וליר | 10 במרץ 2025 | 6.7% | 148,000 |  |
| 13-16 | 18 | משולש רומנטי | 12 במרץ 2025 | 6.1% | 154,000 |  |
| 17-20 | 19 | אהבה אסורה | 17 במרץ 2025 |  |  |  |
↑  המדרוג נכתב על פי נתוני צפייה ראשוניים, כולל צפייה נדחית עד 2:00 בלילה
↑  במגזר היהודי
↑  באוכלוסייה הכללית
עונה חמישית

במרץ 2025 נפתחה ההרשמה לעונה החמישית של התוכנית.
תכנים נלווים > אהבה חדשה: הפודקאסט

אהבה חדשה: הפודקאסט הוא הסכת ישראלי בהגשת משתתפת העונה השנייה דנה בן ארי ובהפקת רשת פודקאסטים. בצמוד לשידור של פרק בתוכנית, משוחרר ראיון אודיו עם אחד ממשתתפי העונה. ההסכת ליווה את התוכנית במהלך העונה השלישית.
| 0 | 1 | 2 | 3 |
| --- | --- | --- | --- |
| מספר פרק | אורח/ים | תאריך שחרור | אורך |
| 1 | דניאל לוי | 16 במרץ 2023 | 18:50 |
| 2 | יובל מאור ומאיר הכהן | 22 במרץ 2023 | 39:25 |
| 3 | נויה אריאלי | 2 באפריל 2023 | 30:49 |
| 4 | רועי אסף | 9 באפריל 2023 | 27:01 |
| 5 | דור טאוב ושקד חדד | 17 באפריל 2023 | 51:41 |
| 6 | יובל מאור וניר אליאור | 2 במאי 2023 | 34:58 |
| 7 | משה שמש וכריסטינה שרי סים | 10 במאי 2023 | 57:35 |
| 8 | דניאל לוי ועוז גואטה | 17 במאי 2023 | 52:31 |
| 9 | נויה אריאלי ודור טאוב | 23 במאי 2023 | 33:13 |
תכנים נלווים > הבוחשת

הבוחשת היא סדרת רשת בהגשת רומי גיאור המלווה את התוכנית במהלך העונה הרביעית, ובמסגרתה מתארח בכל שבוע אחד ממשתתפי התוכנית לשיחה על התרחשויות השבוע בתוכנית.
| 0 | 1 | 2 |
| --- | --- | --- |
| מספר פרק | אורח/ים | תאריך שחרור |
| 1 | מאי זוברמן | 5 בפברואר 2025 |
| 2 | ליר עוז ותום חיימוב | 11 בפברואר 2025 |
| 3 | בן שלם ושירלי לוי | 16 בפברואר 2025 |
| 4 | ניצן גריב | 19 בפברואר 2025 |
| 5 | שחר צ'רנס ומתן לוי | 25 בפברואר 2025 |
| 6 | רן מזרחי | 3 במרץ 2025 |
| 7 | מאי זוברמן ואוריאן ספיבק | 11 במרץ 2025 |
ביקורת > עונה 1

קארין ארד מאתר "וואלה", שיבחה את התוכנית: ”היא מגוונת, עבור הצופים, מאפשרת לנשים מרחב נשימה לצד התמודדות, והיא תספק לנו הרבה זוגות חדשים לאהוב ולשנוא”, והגדירה אותה כ”שילוב מעניין של 'האח הגדול', ו'חתונה ממבט ראשון'”.
סמדר שילוני מאתר "ynet" כתבה על הפורמט ש”הוא פורמט טוב”, אך ביקרה את הרכב המומחים בתוכנית: ”פאנל היועצים שמלווים את הזוגות הוא הכל חוץ מכריזמטי או נלהב. למעשה הוא יבשושי ורדום ולא מעניק חוויה משלימה לצופה שמביט בזוגות מבחוץ”.
אריאנה מלמד מעיתון "הארץ" נתנה לתוכנית ביקורות שליליות: ”עם פסיכולוג בכיר (מה זה?) ונשים יפות המדקלמות קלישאות על השקפת עולם ועל חלום להתמסד, ובלי שום תשוקה אמיתית על המסך — 'אהבה חדשה' ברשת 13 היא עוד ריאליטי כושל. 'חתונמי' זה לא”.